GiliGold/VAD_KnessetCorpus huggingface dataset:
אחרי פסקה  יבוא: בפסקה (2), אחרי "מידע גנטי" יבוא "שלו או של קרובו".
אחרי פסקה  יבוא: בפסקה (3), אחרי "מידע גנטי" יבוא "של אדם או של קרובו".
אחרי פסקה  יבוא: "(4א) עושה שימוש במידע גנטי של אדם או של קרובו לקביעת כושר לשירות ביטחון בניגוד להוראות סעיף 29א.
אחרי פסקה  יבוא: (4ב) עושה שימוש במידע גנטי של אדם או של קרובו לקביעת כשירות לגיוס למשטרת ישראל או לשירות בתי הסוהר, או לשחרור מטעמי בריאות, בניגוד להוראות סעיף 29ב.
אחרי פסקה  יבוא: (4ג) עושה שימוש במידע גנטי של אדם או של קרובו לשם קבלה למוסד חינוך, למוסד להשכלה גבוהה או למוסד המעניק הכשרה מקצועית בניגוד להוראות סעיף 29ג.
אחרי פסקה  יבוא: בפסקה (5), המלים "או (ד)" – יימחקו.
אחרי פסקה  יבוא: בפסקה (6), אחרי "מזוהה" יבוא "של אדם או של קרובו".
אחרי פסקה  יבוא: פסקה (7) – תימחק.
אחרי פסקה  יבוא: "(8) אינו נוקט אמצעים סבירים לשמירה על סודיות בניגוד להוראות סעיף 18(ב)".
אחרי פסקה  יבוא: תיקון סעיף 40 בסעיף 40 לחוק העיקרי, האמור בו יסומן "(א)" ואחריו יבוא: "(ב) בכל שנה יוקצה תקציב לוועדה המייעצת שייקבע כתכנית נפרדת במסגרת סעיף תקציב משרד הבריאות.
אחרי פסקה  יבוא: לעניין זה, "תכנית" ו"סעיף תקציב" – כהגדרתם בחוק תקציב שנתי, כמשמעותו בחוק יסודות התקציב, התשמ"ה-1985".
סמדר הורוביץ צדרבוים: סעיף 40 שמוגדר עכשיו כסעיף 40(א) מגדיר שהוועדה המייעצת תעקוב אחר התפתחות הרפואה ותייעץ לשר.
סמדר הורוביץ צדרבוים: מה שקראתם עכשיו בסעיף 35.
סמדר הורוביץ צדרבוים: מוגדר שהוועדה המייעצת היא ועדת הלסינקי עליונה.
סמדר הורוביץ צדרבוים: אנחנו רוצות להציע שבוועדה שתייעץ לשר בעניין של התקדמות מידע גנטי, ירחיבו אותה וישתפו את היועצות הגנטיות.
משה גפני: אני ממליץ על זה.
סמדר הורוביץ צדרבוים: אולי כדאי לשנות בחוק.
משה גפני: לא, אי אפשר לשנות כי הישיבה הייתה צריכה להסתיים ב-12.
משה גפני: אי אפשר לשנות בחוק.
משה גפני: את יודעת שאני לא יכול לשנות את זה עכשיו.
משה גפני: אני ממליץ לעשות את זה.
משה גפני: האוצר מסכים לסעיף הזה?
טליה אגמון: כל זמן שלא כתוב בו סכום, הוא הסכים לסעיף הזה.
טליה אגמון: לא כתוב כמה ולא כתוב מהיכן הכסף מגיע.
משה גפני: אם כן, הממשלה מסכימה?
טליה אגמון: זה היה התנאי להסכמתם.
גלי בן אור: זה מה שעבר בקריאה הראשונה.
טליה אגמון: אנחנו מעדיפים את זה כך.
איילת וולברג: תיקון סעיף 41 סעיף 41 לחוק העיקרי – בטל.
איילת וולברג: תיקון סעיף 43 בסעיף 43 לחוק העיקרי, אחרי "בעל רישיון" יבוא "לפי סעיף 4 או בעל היתר לפי סעיף 23א", במקום "דגימות DNA" יבוא "הדגימות הביולוגיות", במקום "תוצאות הבדיקות הגנטיות" יבוא "המידע הגנטי שהופק מהן", אחרי "בסעיף 6(ד)" יבוא "או 23ג, לפי העניין".
משה גפני: יש כאן תוספת.
גלי בן אור: או מחוק סדר הדין הפלילי, סמכויות אכיפה ונטילת אמצעי זיהוי התשנ"ב-1996.
איילת וולברג: תיקון סעיף 43
העיקרי יבוא: 43א.
העיקרי יבוא: אי קבילות תוצאות בדיקה גנטית לא חוקית בלי לגרוע מהוראות פרק ה'1 ופרק ז', תוצאות בדיקה גנטית כמפורט להלן לא יובאו בפני בית משפט, בית דין דתי או כל ערכאה שיפוטית אחרת, ולא יהיו קבילות כראיה בכל הליך משפטי או מינהלי, למעט בהליך שמטרתו הוכחת ביצוע פעולות אסורות אלה:
גלי בן אור: נכתוב למעט – מה שאיילת הקריאה -
אסורות אלה: הבדיקה הגנטית נערכה לאדם בניגוד להוראות סעיפים 11 או 12.
אסורות אלה: תוצאות הבדיקה הגנטית נמסרו בניגוד להוראות סעיף 14(א) או 18.
אסורות אלה: עריכת הבדיקה הגנטית או מסירת תוצאותיה הן עבירה לפי סעיף 38(א)(1), (3) עד (10) או (ג)(5א).
אסורות אלה: (ב) הליך פלילי בשל פשע חמור אם בית המשפט הורה על קבילותה של הראיה לאחר ששוכנע מטעמים מיוחדים שיפרט כי בנסיבות העניין הצורך להגיע לחקר האמת עדיף על הצורך להגן על הפרטיות.
איילת וולברג: 43ב.
איילת וולברג: סייג לשימוש בתוצאות בדיקה גנטית לא חוקית למטרת טיפול רפואי מטפל, קופת חולים, מבטח או נותן שירותים בתחום הבריאות, המוסד לביטוח לאומי והמדינה, רשאים שלא להתחשב בתוצאות בדיקה גנטית, אם ידוע להם שמתקיים בה האמור בסעיף 43א(1) או (3), לשם קביעת אבחנה, מתן טיפול רפואי או קביעת זכאות לשירותים לפי חוק ביטוח בריאות ממלכתי, התשנ"ד-1994, לפי חיקוק אחר או לפי הסכם".
איילת וולברג: ביטול סעיף 51 סעיף 51 לחוק העיקרי – בטל.
איילת וולברג: תיקון חוק בית המשפט לענייני משפחה בחוק בית המשפט לענייני משפחה, התשנ"ה-1995, אחרי סעיף 3 יבוא: "3א.
איילת וולברג: צו לקביעת אבהות בנסיבות של חשש לממזרות לפי דין תורה ראה בית משפט לענייני משפחה, בעצמו או לפי טענתו של בעל דין, ולאחר ששמע את עמדת היועץ המשפטי לממשלה או בא כוחו בעניין, כי קביעת אבהות עלולה לפגוע בכשרותו לפי דין תורה לנישואין של קטין, חסוי, לרבות חסוי שהוא עובר, או פסול דין, עקב חשש לממזרות לפי דין תורה, יפנה לנשיא בית הדין הרבני הגדול לקבלת חוות דעתו בעניין החשש האמור ובדבר האפשרות לתת את ההחלטה באופן שימנע את הפגיעה.
איילת וולברג: הפנייה תיעשה בלא ציון שמות ופרטים מזהים, ויחולו עליה הוראות סעיף 28ה לחוק מידע גנטי, התשס"א-2000.
איילת וולברג: הוראות סעיף קטן (א) יחולו גם בהליך בפני כל בית משפט אחר או בית דין שנושא קביעת אבהות מתעורר בתביעה שבפניו במסגרת סמכותו לפי חוק".
גלי בן אור: לגבי סעיף התחילה.
גלי בן אור: אני אקריא בגדול את מה שסיכמנו כאן.
גלי בן אור: תחילה וכללים ותקנות ראשונים תחילתו של חוק זה לעניין תיקון ההגדרה בדיקה גנטית תיכנס לתוקפה לאחר אישור התקנות בעניין זה.
גלי בן אור: זה לגבי ההרחבה של הבדיקה הגנטית והצמצום שלה ואמרנו שהצמצום ייעשה בתקנות של השר שרק הן יקבעו את זה.
גלי בן אור: כל התיקון הזה בעצם לא נכנס לתוקף עד שלא מביאים לנו תקנות.
גלי בן אור: לגבי התחילה של יתר הוראות החוק, הצענו בהתחלה שיעשו את התקנות והכללים תוך שישה חודשים.
גלי בן אור: אולי נאריך את זה לשנה?
גלי בן אור: תחילתן של יתר הוראות החוק ייכנסו לתוקף תוך שנה מיום הפרסום.
אדוארד ווייס: אולי את התיקון של בתי משפט לענייני משפחה, כמה שיותר מהר להכניס את זה לתוקף.
גלי בן אור: זה לא תלוי בתקנות.
משה גפני: אין לזה קשר לתקנות.
גלי בן אור: אפשר לקבוע הוראה ספציפית לגבי הסעיף הזה שזה ביום הפרסום.
משה גפני: את מגבילה את התקנות בזמן?
גלי בן אור: הנוסח המקורי שלנו שעבר אמר שהכללים והתקנות הראשונים ייקבעו תוך שישה חודשים מיום פרסום החוק.
גלי בן אור: השאלה אם אתה רוצה להתייחס לזה או לא.
קריאה: מצד שני, אם לא תגבילי, נקבל תקנות בעוד עשר שנים.
טליה אגמון: למשרד הבריאות יש עניין בתיקון הזה ואין לנו שום עניין לעכב אותו.
משה גפני: מה אתם מבקשים.
טליה אגמון: אני לא חושבת שיש מקום דווקא לקבוע תקופה לתקנות ראשונות.
טליה אגמון: גם המנגנון של תקנות ראשונות הוא יותר - - -
משה גפני: אתם לא בעד לקבוע?
טליה אגמון: אנחנו לא בעד לקבוע מועד.
משה גפני: הכנסת הולכת ללוות אתכם בקדנציה הבאה עם כל העניין הזה.
טליה אגמון: בשמחה רבה.
משה גפני: זאת אומרת, התקנות זה לא איזה חוק שצריך להביא ובזה נגמר העניין.
משה גפני: זה הולך להיות עם הרבה שינויים.
גלי בן אור: אנחנו עושים מדרג של שלושה שלבים.
גלי בן אור: בית משפט לענייני משפחה נכנס לתוקף מיד.
גלי בן אור: יתר הוראות החוק, תוך שנה.
גלי בן אור: התיקון של בדיקה גנטית, זה בעצם גורר אתו את כל יתר ההגדרות.
טליה אגמון: אבל עד אז זה ימשיך להיות DNA בלבד.
גלי בן אור: זה רק כששר הבריאות יביא את התקנות.
אביגיל סון פלדמן: מה לגבי העבירה הפלילית?
גלי בן אור: יתר הוראות החוק?
גלי בן אור: שנה.
טליה אגמון: לכן הסברנו.
משה גפני: אבל שינינו את הנוסח.
גלי בן אור: את רוצה שנתיים?
אביגיל סון פלדמן: כן.
אביגיל סון פלדמן: אני רוצה שנתיים.
אביגיל סון פלדמן: אנחנו רוצים שהות לתקן את חוק החיפוש.
אביגיל סון פלדמן: אין ואקום בין החוק הזה לזה.
משה גפני: אז שנה.
משה גפני: הייעוץ המשפטי במשרד המשפטים והמשטרה עובדים עכשיו.
אביגיל סון פלדמן: עובדים אבל אי אפשר לקדם שום דבר במשך תקופה ארוכה.
אביגיל סון פלדמן: אין לנו שר.
אביגיל סון פלדמן: אין לנו אפשרות להפיץ תזכיר.
גלי בן אור: את ההגדרה שהם הציעו להוסיף, אפשר לחכות עם ההוספה שלה לספר החוקים לתקופת זמן ארוכה יותר כדי שהם ייערכו.
גלי בן אור: בעצם את מציעה את הסעיף שקובע את העבירה.
אביגיל סון פלדמן: 11(ג).
גלי בן אור: לחכות אתו שנתיים.
גלי בן אור: יש עוד סעיף אחד שמדבר על יישור קו לגבי מאגרים קיימים.
גלי בן אור: הוראות מעבר לעניין מאגרי דגימות ומידע מאגר דגימות ומידע שהיה קיים ערב תחילתו של חוק זה והוגשה לגביו בקשה להיתר לניהול והחזקה של מאגר לפי סעיף 23ב לחוק העיקרי, כנוסחו בסעיף 23 לחוק זה, בתוך שישה חודשים מיום שנקבעו תקנות לעניין התנאים להיתר והדרך לבקשתו לפי אותו סעיף, רשאי להמשיך ולפעול עד להחלטת המנהל הכלי של משרד הבריאות בבקשתו.
גלי בן אור: לא ניתן למאגר כאמור היתר לפי חוק זה, ייתן המנהל לבעלי המאגר הוראות לעניין העברת הדגימות והמידע שבמאגר או השמדתם, ורשאי הוא לתת כל הוראה כדי למנוע את אובדן המידע ולהגן על פרטיות נותני הדגימות או מי שהמידע עליו.
גלי בן אור: אני מציעה שנפנה לסעיף שמסביר מה הוא עושה כשהוא נותן צו.
גלי בן אור: זה אותו הגיון ושיהיה אותו מנגנון.
צילי נאה: בהתייעצות עם וכולי?
גלי בן אור: שם אמרנו איך הוא עושה ועם מי הוא מתייעץ על מאגר שצריך לסגור אותו.
גלי בן אור: אותו דבר על המאגר הזה.
גלי בן אור: עוד דבר אחד.
גלי בן אור: אני חושבת שקראנו קצת בדהרת קרב בהתחלה ורציתי להפנות את תשומת לבך.
גלי בן אור: התיקון הזה בסעיף 11 שהם ביקשו עכשיו שהוא ייכנס לתוקף מאוחר יותר, על ההפרה של ההוראה הזאת, לגרום לביצוע בדיקה בלי שהיא הותרה לפי החוק, משרד המשפטים מציע לקבוע עוולה אזרחית.
גלי בן אור: הם היפנו לסעיף 29א לחוק הגנת הפרטיות.
גלי בן אור: הם דיברו על זה בפעמים הקודמות והם ביקשו שזה ייכנס ועכשיו אנחנו הכנסנו את זה לנוסח.
גלי בן אור: הקראנו את זה אבל לא נתנו הסבר לדבר הזה.
צילי נאה: התקבלה התחילה בעוד שנתיים לגבי 11(ג)?
צילי נאה: זה נרשם?
גלי בן אור: ארבע דרגות של תחילה.
גלי בן אור: לגבי סקר הילודים, משרד הבריאות עדיין מפלל שאולי בכל זאת תסכים להעביר את זה במסגרת החוק.
משה גפני: אני רוצה שאתם תביאו את החוק ושיתקיים דיון נורמלי ולא באופן הזה.
טליה אגמון: באופן מפתיע זה הסעיף היחיד שלא היו עליו ויכוחים.
משה גפני: ויכוחים רבים.
משה גפני: מה תעשו בקדנציה הבאה?
טליה אגמון: יש לנו מספיק עבודה.
משה גפני: ברור לי שאם זה לא נכנס עכשיו בחוק, אתם תהיו חייבים מיד לעבוד על החוק כדי למצוא את הפתרונות.
משה גפני: גבירותי ורבותיי, לפני שאני מצביע, אני רוצה לסכם.
משה גפני: קודם כל, אני רוצה להודות לעורכת הדין גלי בן אור.
משה גפני: עורכת הדין גלי בן אור עבדה על החוק הזה בממשלה ולאחר מכן היא הסכימה לתת את הייעוץ המשפטי לוועדת המדע והטכנולוגיה והיא עשתה את זה עם רוח חדשה ועם באמת אווירה מצוינת.
משה גפני: אני בהתחלה בכלל לא הבנתי, עד אחרי שהיא הסבירה לי וגם אז גם לא הבנתי, אבל בסוף הבנתי.
משה גפני: באמת, היא עשתה עבודה מצוינת ואני מוצא כאן אתה מקום להודות לה על כך.
משה גפני: אני מבקש אם אפשר להזדרז עם העניין כדי שהחוק יעבור מחר במליאת הכנסת.
משה גפני: אם הוא לא יעבור מחר, הוא לא יעבור בכלל ואז גם התשתית לא תהיה קיימת.
משה גפני: יש דברים שאני נמנע מלדון בהם עכשיו בגלל קוצר הזמן וזה אמור גם לגבי הנושא הזה של סקירת ילודים, על אף שאני חייב לומר שפרופסור הרב שטיינברג שעמד בראש הוועדה דיבר אתי על כך שצריך להעביר את זה.
משה גפני: אני לא מתנגד אבל אני לא רוצה להעביר אותו באופן כזה בלי שיבואו אנשים שיתנגדו והם לא הוזמנו לדיון הזה.
משה גפני: יש כאלה שיתנגדו וטעמם ונימוקם עמם.
משה גפני: אני מעריך שאם החוק אמנם יאושר בקריאה שנייה ושלישית, זה יקל מאוד על משרד הבריאות להביא תיקונים לחוק כולל הנושא של סקר ילודים, כולל הנושאים שהועלו כאן שבאמת צריך בהם תיקונים.
משה גפני: אני רוצה לבקש, בעקבות קבלת החוק הזה, לשלב את אלה שעוסקים במידע הגנטי, את היועצות הגנטיות בבתי החולים.
משה גפני: זה הולך להיות נושא שהוא מוסדר בחקיקה, נושא שצריך עכשיו מאוד את אנשי המקצוע ואני מאוד ממליץ על העניין הזה.
משה גפני: אני מודה למתמחה, איילת וולברג, וכמובן למנהלת הוועדה, לצוות הוועדה המסור שרק בזכותם אנחנו מצליחים להביא את החוק הזה.
משה גפני: אני מבקש מכל חברי הכנסת שנוכחים בוועדה הזאת לאשר את הצעת חוק מידע גנטי (תיקון מס' 6) (התאמה להתפתחויות טכנולוגיות), התשע"ה-2014 של חבר הכנסת מאיר שטרית לקריאה שנייה ושלישית עם כל מה שנאמר כאן והתיקונים שהוקראו והוסכמו.
משה גפני: למרבה ההפתעה אין נגד.
משה גפני: עוד יותר הפתעה, אין.
גלי בן אור: שאלת הבהרה.
גלי בן אור: הנושא שאתה מוציא אותו מגדר החוק זה הנושא של בדיקת סקר הילודים?
גלי בן אור: לא הצבענו עליו.
גלי בן אור: ציינת את הרב שטיינברג.
גלי בן אור: זה אומר שאתה מתכוון גם לסעיף על דגימות המחקר או שקיבלת את המחקר?
גלי בן אור: רק סקר ילודים.
צחי הנגבי: רבותיי, הישיבה פתוחה.
צחי הנגבי: אני מודה ליושב ראש הכנסת שהגיע איתנו לוועדה השישית במרתון שמתקיים כאן.
צחי הנגבי: אדוני, יושב ראש הכנסת.
יולי יואל אדלשטיין: אדוני, יושב ראש הוועדה המסדרת, בכפוף לכך שעוד מספר דקות יצביעו חברי הוועדה ויאשרו את המועמדות של חבר הכנסת אורי מקלב ליושב ראש ועדת המדע והטכנולוגיה.
יולי יואל אדלשטיין: אני רוצה לברך אותו ולהביע צער עמוק על כך שנעלם לי סגן יושב ראש מאוד מנוסה ופעיל ותמיד נכון לפעילות.
יולי יואל אדלשטיין: אבל הוועדה הזאת, בצוות שלה, המשרדים המפוקחים, יזכו בהחלט ליושב ראש טוב, פעיל, עושה עבודה יסודית עוד מאז ימי עיריית ירושלים.
יולי יואל אדלשטיין: ואני באמת חושב שנתברכנו בכמה וכמה יושבי ראש מצוינים, ואתה, חבר הכנסת אורי מקלב, בהחלט אחד מהם.
צחי הנגבי: > אז לפני שיברך היושב ראש הנכנס נעלה להצבעה.
צחי הנגבי: מי בעד ההמלצה של הוועדה המסדרת לבחור את חבר הכנסת אורי מקלב ליושב ראש ועדת המדע והטכנולוגיה?
צחי הנגבי: הצבעה בעד בחירת חבר הכנסת אורי מקלב כיושב הראש הקבוע של ועדת המדע והטכנולוגיה – פה אחד ההצבעה נתקבלה.
יולי יואל אדלשטיין: פה אחד.
צחי הנגבי: נבחרת.
אורי מקלב: תודה רבה לך, אדוני, יושב ראש הועדה המסדרת, יושב ראש הכנסת, על הדברים החמים.
אורי מקלב: אני גם רואה את זה כדבר מחייב, לא רק כמחמאה.
אורי מקלב: אמשיך באמת במסורת של עבודה ולהשקיע בכנסת.
אורי מקלב: אני ממשיך את חבר הכנסת משה גפני.
אורי מקלב: אז יש כאן איזו רציפות מפלגתית בעניין הזה.
אורי מקלב: הוא לא נמצא פה, הוא עדיין בתוך הישיבה של ועדת הכספים.
אורי מקלב: אבל זה לא סוד שוועדת המדע והטכנולוגיה הייתה עד היום, כרגיל, בהרגלה, בידי האופוזיציה.
אורי מקלב: אנחנו היום הבאנו אותה, חידשנו אותה והבאנו אותה לקואליציה.
אורי מקלב: אני באמת חייב, קודם כל, בגלל הנושאים הרבים שראיתי והחשובים שוועדת המדע והטכנולוגיה דנה בהם וראיתי זכות לעמוד בראשה ולהוביל אותה בהרבה נושאים.
אורי מקלב: יש לה נושאים רבים שהם בתחום אחריותה, בתחום הפיקוח שלה: מזה שכדור הארץ צריך להיות ישר; גם אחראית על המכונים האלה שאחראים על רעידות האדמה ועד הנושא של החלל.
אורי מקלב: אני מתנצל בפניכם שבאתם, חלקכם, גם באופן מיוחד, לא רק בשבילי, אבל עשינו את זה במהירות.
אורי מקלב: יושב ראש הכנסת ויושב ראש הוועדה המסדרת הם האצנים פה.
אורי מקלב: אצנים.
אורי מקלב: אצנים ידועים וספורטיביים, ועשינו את זה במהירות רבה מאוד.
אורי מקלב: ואני רוצה להודות לכל אלה שתמכו.
אורי מקלב: שתומכים ותמכו.
אורי מקלב: אני רק רוצה להגיד לך, אדוני היושב ראש, שהוועדה הזאת – אני עכשיו לוקח איזשהו דיבור כשחבר הכנסת משה גפני לא נמצא, אבל ודאי ימסרו לו ואני אמסור לו את זה – אני חייב הרבה לוועדה הזאת ולחבר הכנסת משה גפני שהוא ייקר – ייקר מלשון יקר – את הוועדה הזו.
אורי מקלב: היה בוועדה הזאת והפך אותה לוועדה נחשבת מאוד ונחשקת מאוד.
אורי מקלב: וגם ועדה מחוקקת עם חוק תמלוגי הגז, שהיה כאן חוק מאוד-מאוד חשוב, שבוועדה הזאת דנו בה.
אורי מקלב: אנחנו מקווים גם היום.
אורי מקלב: זה היה כשהייתה ועדה של האופוזיציה.
אורי מקלב: קל וחומר היום כשהיא ועדה של הקואליציה, שאפשר באמת להמשיך את המסורת הזאת.
אורי מקלב: היא הייתה אולי ועדה לא מיוח"צנת ואולי - - - כזו שאולי לא ידעו, אבל אני באת רואה גם חובה, מעבר לדברים הכללים שיש פה לדבר, גם על קידום המדע והמחקר, והנושא הטכנולוגי שהיום קשור לא רק לדברים הציבורים, אלא קשור לכל אחד ואחד.
אורי מקלב: ואנחנו חושבים שבעידן הזה צריך גם את - - -, גם את הוועדה הזו, להוריד אותה לציבור.
אורי מקלב: לא רק בחלל – להוריד אותה לציבור.
אורי מקלב: יש הרבה דברים.
אורי מקלב: ישבתי אתמול עם מנהלת הוועדה על הנושאים שאנחנו רוצים או שיש פניות שנדבר או שראוי שנדון בהם.
אורי מקלב: אני צריך שתי קדנציות של שמונה שנים וגם אז אנחנו לא בטוחים שנגמור את הכול.
יולי יואל אדלשטיין: בוא נחתום על הסכם הדדי.
אורי מקלב: אבל יכול להיות שאני אגיד דבר תורה.
אורי מקלב: הוא הרים לי, היושב ראש.
אורי מקלב: אני אעשה לך את זה ממש בזמן קצר.
אורי מקלב: הרי אלה שברחו לערי מקלט – בארץ ישראל היו שש ערי מקלט – וכשברחו לשם, מתי היה השחרור שלהם?
אורי מקלב: מתי הייתה החנינה שלהם?
אורי מקלב: כשהכהן הגדול היה נפטר אז כולם היו משתחררים.
אורי מקלב: מה היה קורה?
אורי מקלב: הם כל היום היו מתפללים שהוא ימות - - -.
אורי מקלב: מה הייתה עושה האימא של הכהן הגדול?
אורי מקלב: הייתה מפרנסת אותם, נותנת להם אוכל, כדי שיברכו אותו.
אורי מקלב: אנחנו יכולים בהדדיות הזאת לברך אחד את השני - - - אני רוצה באמת לשבח את אנשי הלשכה שלי, את העוזרים שלי, שכל הזמן תומכים - - - בדרך ארוכה.
אורי מקלב: את מנהלת הוועדה, לכל הצוות.
אורי מקלב: ולכם עוד פעם, שוב.
אורי מקלב: ולכל מי שכאן השתתף.
אורי מקלב: חברי הוועדה - - -שיתוף פעולה מלא.
צחי הנגבי: > מזל טוב.
אורי מקלב: אני לא סוגר את הישיבה.
אורי מקלב: אני הבנתי שיש חברים שרוצים להמשיך.
יעקב אשר: השר יריב לוין, כמה מילים.
יעקב אשר: כמה מילים.
אורי מקלב: כן, כן, השר יריב לוין, - - - לשר.
יעקב אשר: בשם הממשלה.
אורי מקלב: בשם הממשלה.
אורי מקלב: בשם אחד שמראה שיכול להיות מישהו שקוראים לו יריב והוא לא יכול להיות יריב.
יריב לוין: טוב, אדוני היושב ראש, חבר הכנסת אורי מקלב, ידידי, אני, קודם כל, מברך אותך.
יריב לוין: אני רוצה לומר לך שאתה מייצר כאן מסלול שאם אני הייתי במקום האנשים בחוץ אני - - - הייתי בכלל מגיע, החדר היה צריך להיות פה מלא לגמרי, כי חבר הכנסת משה גפני היה פה ועבר לוועדת הכספים, אז יש פה איזשהו מסלול קידום, נראה לי, מסומן.
יריב לוין: תראה, חבר הכנסת אורי מקלב, אני אגיד לך את האמת: אתה נכנס לוועדה שהיא אתגר מאוד-מאוד גדול, דווקא משום שהיא לא נמצאת במקום שבו בדרך כלל היא הייתה בידי הקואליציה.
יריב לוין: מכיוון שתמיד האופוזיציה, היקף החקיקה שהגיע לכאן היה מועט מאוד; בקדנציה הקודמת עשינו איזשהו שינוי מסוים.
יריב לוין: אבל עדיין, בסך הכול, היקף החקיקה היה יחסית מוגבל.
יריב לוין: וכתוצאה מהעובדה שבראשה עמד חבר אופוזיציה, גם, שוב אני אומר, מטבע הדברים, הייתה תמיד זהירות בלהעביר לכאן עניינים ונושאים כבדי משקל מכיוון שהקואליציה, באופן טבעי, רוצה שדברים יתנהלו בוועדות שנמצאות בשליטתה.
יריב לוין: הפעם יש בהחלט אפשרות לעשות את הדברים בצורה אחרת, שהוועדה הזאת תקבל הרבה יותר משקל והרבה יותר נפח, גם בצד החקיקתי וגם בהרבה מאוד נושאים שהם נושאים משיקים בינה לבין ועדות אחרות, שסובלות גם ככה מעומס עצום.
יריב לוין: ומאחר שאתה גם בקי מאוד ברזי ועדת הכנסת, ששירתת בה, אני חושב, לפחות שתי קדנציות, אני חושב שמיומך הראשון בכנסת, אין לי ספק שאתה תדע לנתב לכאן הצעות חוק, לנתב לכאן נושאים כבדי משקל, ובדרך הזאת גם לקיים בהם דיון באמת מעמיק וענייני ומקצועי, וגם, בסופו של דבר, גם לעשות את הדברים באופן מהיר וכזה שלא ייצר פקק או ישחרר פקקים שקיימים במקומות אחרים.
יריב לוין: בוודאי שיהיה לך שיתוף פעולה מלא בכל עניין שיהיה צורך.
יריב לוין: אני חושב שעומד לרשותך צוות באמת מצוין בוועדה הזו, ואני מאחל לכם - - - מין משהו לא בצבע הסטנדרטי, תרשמו פרק של זהב בתולדות של הוועדה הזו בקדנציה הזאת, ואין לי שום ספק שאתה האיש הנכון במקום הנכון, - -
יריב לוין: - - ומאחל לך הצלחה ענקית - - -
אורי מקלב: תודה רבה לשר התיירות.
אורי מקלב: אני מאוד מודה לך על שיתוף הפעולה שהיה עד היום, וגם - - -המשך שיתוף פעולה.
אורי מקלב: רק אני רוצה להגיד לך מילה אחת - - - מה הממשק שיש בין ועדת המדע והטכנולוגיה למשרד התיירות - - - תפקידך כממלא מקום יושב ראש ועדת השרים לענייני חקיקה.
אורי מקלב: אני חושב שמה שאמרת, תוכל לתרום בעניין הזה, ואנחנו נשמח, באמת, לא לאכזב, ובאמת לפעול כפי שאנחנו רוצים לפעול.
משה גפני: תודה רבה, שר התיירות, יריב לוין.
אורי מקלב: מישהו מכם רוצה?
חמד עמאר: אני באמת רוצה לברך אותך ולאחל לך בהצלחה.
חמד עמאר: אני בטוח שתצליח בתפקיד הזה.
חמד עמאר: אנחנו מכירים שנים רבות כאן.
חמד עמאר: אני ראיתי את העבודה שלך, גם כסגן יושב ראש הכנסת, והרצינות שלך בעבודה והידע שאתה מפגין בכל תחום שאתה הולך אליו.
חמד עמאר: אני חושב שבאת לוועדה מאוד חשובה.
חמד עמאר: עצם העובדה שחבר הכנסת משה גפני היה לפניך אז זו ועדה מאוד חשובה.
חמד עמאר: ושר התיירות, יריב לוין, אמר שזה מסלול – מכאן עוברים לוועדת הכספים.
חמד עמאר: אני מאחל לכם שנים רבות, גם בוועדה הזאת וגם בוועדת הכספים.
חמד עמאר: זה ועדות מאוד חשובות.
חמד עמאר: אבל ועדה כזאת שאנחנו - - - אם ניקח אותה לנושא של חקיקה, יש כמה נושאים, ודיברנו על זה, אני ואתה, לפני שבוע, אני חושב, בקשר לחקיקה שקשורה לטכנולוגיה, לזה, ודיברנו על כמה נושאים שקשורים לתחבורה ולבטיחות בדרכים, שנביא אותם לכאן וננסה לחוקק את החוקים כאן.
חמד עמאר: איפה שוועדת הכלכלה – אנחנו לא הצלחנו לקדם את זה.
חמד עמאר: זה יהיה צעד - - -
אורי מקלב: דיברנו על זה אתמול.
אורי מקלב: יחד עם מנהלת הוועדה, דיברנו, כדוגמת החיישנים, שאתה כל כך מנסה להביא את החיישנים ברכבים שהם מצילי חיים ממש, - -
חמד עמאר: ושם אנחנו - - -
אורי מקלב: - - והנתונים הם נתונים מאוד קשים, של אולי 16 הרוגים בילדים במגזר הערבי רק בגלל - - -
חמד עמאר: 19 ילדים.
אורי מקלב: 19 הרוגים.
חמד עמאר: 19 הרוגים.
חמד עמאר: כל שנה - - -
אורי מקלב: כל שנה.
אורי מקלב: זה נתון מפחיד.
אורי מקלב: אנחנו דיברנו אתמול שאנחנו - - -
יעקב אשר: לא - - - בוועדת הכלכלה, אז את הרב קו, שפעם אחת - - -
חמד עמאר: תראה, ועדת הכלכלה, אנחנו הרבה זמן ניסינו לקדם את זה ולא הצלחנו, אחרי שעבר בקריאה טרומית.
חמד עמאר: אני מקווה - - -
יעקב אשר: הרב קו - - -
אורי מקלב: - - - גם שותפים בחוק הזה, של חיישנים, וגם של חוק שלו, של חיישנים מקדימה - - -
חמד עמאר: אז אנחנו מקווים שכאן אנחנו נוכל לקדם גם.
אורי מקלב: אז אנחנו נשמח לטפל בעניין הזה.
חמד עמאר: זה תלוי בך.
חמד עמאר: אתה בקואליציה.
חמד עמאר: אתה יכול להביא חוקים לכאן, אתה יכול לקדם אותם.
חמד עמאר: אני מאמין שתצליח.
חמד עמאר: ובאמת בהצלחה שתהיה לך.
אורי מקלב: אני מודה לך מאוד.
אורי מקלב: חבר הכנסת חיים ילין.
חיים ילין: תשמע, אני - - - כי זה נראה יותר כבית כנסת במניין ממה שוועדת מדע וטכנולוגיה.
חיים ילין: זה מה שיש לי להגיד.
חיים ילין: אבל יש רוחניות במדע.
חיים ילין: אני חושב.
חיים ילין: אני כאחד כזה.
חיים ילין: אני אספר לכם סיפור פיקנטי, כי הייתי במשרד הביטחון על כיפת ברזל, ובעצם היה צריך לשלב שם גם ידע, גם טכנולוגיה, אבל גם היה צריך לאשר שזה פיקוח נפש; שאנשים יכולים, למעט יום כיפור, לעבוד יום ולילה סביב השעון.
חיים ילין: כי אנחנו ידענו בדיוק מה קורה שם.
חיים ילין: ומי שמציג את הכול זה אנשים שבעצם הם שומרי שבת, שבאו והציגו.
חיים ילין: מבחינתי, זה היה השילוב הגדול ביותר שיש בין מדע לבין רוח לבין אמונה.
חיים ילין: בסופו של דבר, אנחנו, כולנו, צריכים למנוע את המלחמה הבאה, אבל אם כבר נגזר עלינו, עדיף שתהיה לנו כיפת ברזל.
חיים ילין: וזה לא מה שיש לנו בראש, כן?
חיים ילין: זה כיפה שקופה, מה שיש לי.
אורי מקלב: אני רוצה להגיד לך: לא רק שאין סתירה בין דת למדע, אלא המדע מקרב לדת, כפי שאמרו רבים.
אורי מקלב: ואנחנו באמת - - -
חיים ילין: תשמע, - - - רמב"ם - - -
אורי מקלב: והדברים ידועים.
אורי מקלב: נשמעו כאן, בוועדה.
אורי מקלב: וגדולי המדענים אמרו את זה - - -
חיים ילין: בהצלחה.
אורי מקלב: תודה רבה לך על הדברים.
יפעת שאשא ביטון: אז ראשית, ברכות, ואני באמת שמחה להיות חלק מהוועדה הזו.
יפעת שאשא ביטון: לא סוד שאני באה מתחום החינוך.
יפעת שאשא ביטון: מאוד ככה מעניין אותי לעסוק, ואני מקווה שהוועדה באמת תיתן לזה מקום, בנושא של החינוך הטכנולוגי ולימודי המדעים בפריפריה.
יפעת שאשא ביטון: אלה שתי סוגיות מאוד-מאוד משמעותיות.
יפעת שאשא ביטון: אני באה עם איזשהו מטען ידע בתחום, ואני אשמח מאוד אם אנחנו נוכל לקדם את זה כאן.
משה גפני: > בקדנציה הקודמת קיימנו על זה דיונים.
אורי מקלב: במיוחד על - - -
אורי מקלב: חבר הכנסת, סגן שר החינוך, מאיר פרוש.
מאיר פרוש: עמיתי, היושב-ראש הנבחר, חבר הכנסת, הרב אורי מקלב, ברכות לך על הבחירה.
מאיר פרוש: בירכתי קודם גם את עמיתנו, חבר הכנסת משה גפני, לבחירתו כיושב ראש ועדת הכספים.
מאיר פרוש: ויש לי לומר משפט שזה בעצם אמור לשניכם וזה אמור לכולנו: אנחנו בפרשת בהעלותך.
מאיר פרוש: השבת הקרובה זה פרשת בהעלותך.
מאיר פרוש: כתוב על הפסוק שם: "ויעש כן אהרן" – אומר רש"י: "מלמד שלא שינה".
מאיר פרוש: שאל פעם: מה זאת אומרת?
מאיר פרוש: "ויעש כן אהרן" – "מלמד שלא שינה".
מאיר פרוש: למה שאהרן הכהן ישנה?
מאיר פרוש: אז אחד הרבנים הסביר שבדרך כלל כשבן אדם עושה בפעם הראשונה איזשהו דבר טוב אז הוא הולך עם התלהבות, מלא עם רגש, רוצה לקיים את המצווה עם כל ההידור, אבל בפעם הראשונה זה עוד בסדר.
מאיר פרוש: בפעם השנייה, השלישית – עוד יותר מצטיין, עוד יותר.
מאיר פרוש: "ויעש כן אהרן" – "מלמד שלא שינה"; בפעם העשירית ובפעם ה-100 הוא עשה את זה כמו בפעם הראשונה.
מאיר פרוש: קודם כל, זה לעצמנו, אני אומר את זה.
מאיר פרוש: אבל שני החברים שלנו שנבחרו בשעה האחרונה, גם חבר הכנסת משה גפני וגם חבר הכנסת אורי מקלב, שנבחרו כיושבי ראש ועדות חשובות, המאפיין שלהם זה שבפעם ה-100 שהם הולכים להציע הצעת חוק זה כמו בפעם הראשונה.
מאיר פרוש: בפעם ה-100 וה-200 שהם הולכים לעלות לבמת הכנסת לדבר ולהגן על חומת הדעת, הם עושים את זה כמו בפעם הראשונה.
מאיר פרוש: אני בטוח שבאמצעות הוועדה הזו, חבר הכנסת אורי מקלב, אתה בוודאי תקדש שם שמיים, בהתנהגותך, בהליכותיך, וכולם ידעו כי שם השם נקרא עליך.
אורי מקלב: אני רוצה - - - מהפרוטוקול לפני שניתן לחבר הכנסת משה גפני לסיים, אבל אם יש.
אורי מקלב: אבל אנחנו - - - בפרוטוקול, גם בגלל העבר וגם בגלל העתיד - - - לחבר הכנסת לשעבר ואולי, וגם בעתיד, - - - חבר הכנסת לשעבר יעקב אשר.
יעקב אשר: אדוני היושב-ראש, יושבי הראש – אני כבר אעשה את הנאום אצלך.
מאיר פרוש: לכן לא נתנו לנו אפשרות - - -
יעקב אשר: לא נתנו לנו אפשרות קודם, אז אנחנו משלבים את זה ביחד.
יעקב אשר: אני חושב שכאיש ציבור חרדי אני עומד וחושב, אני בטוח שהרבה אנשים מרגישים את זה – גאווה גדולה.
יעקב אשר: כי הציבור החרדי בהרבה מאוד שנים, במיוחד בשנתיים האחרונות, היה נתון לאיזשהן סטיגמות כאלה ואחרות, שאנחנו לא מספיק כאלה ולא מספיק כאלה.
יעקב אשר: והנה זה פלא, שתי הוועדות, אולי, אני חושב, הכי מקצועיות והכי עיוניות וחשובות, שדורשות הרבה מיומנות ומקצועיות, הולכות להיות מנוהלות על ידי ידידי, חבר הכנסת משה גפני, וידידי, חבר הכנסת אורי מקלב – ועדת הכספים וועדת המדע והטכנולוגיה.
יעקב אשר: ואין לי שום ספק, כמו שחבר הכנסת משה גפני הותיר רושם אדיר מהקדנציה הקודמת; בתור חבר בכנסת הקודמת אנחנו זוכרים כמה השוו כל הזמן.
יעקב אשר: ואני לא רוצה להיכנס חלילה לא לאישי, אבל את ההתנהלות המקצועית שהייתה כשחבר הכנסת משה גפני היה ומה שהיה בשנתיים האחרונות.
יעקב אשר: ואני בטוח שחבר הכנסת אורי מקלב יעשה את זה גם כאן.
יעקב אשר: בלי ליבה, בלי הרבה מאוד דברים שמטיחים בנו תמיד, על הציבור שלנו.
יעקב אשר: וברוך השם, אנחנו מוכיחים את זה ומוכיחים את זה חבריי, כאן, בתפקידים האלה, והקדנציה הזאת תעיד על כך ודאי כאלף עדים, על התנהלות נכונה, על התנהלות מתורבתת, על שותפות נכונה עם הממשלה.
יעקב אשר: וגם, ציינו את זה מקודם – אני לא יודע אם שמתם לב לזה – ציינו חברים באופוזיציה שהדבר הראשון שיקרה בוועדת הכספים, שיגיעו יותר להסכמות מאשר.
יעקב אשר: יש דברים שיהיו ודאי חייבים אופוזיציה וקואליציה.